JAVNA USTANOVA DOM ZDRAVLJA BUSOVAČA

Broj : 636/23

Busovača, 16.08.2023. godine

Na osnovu člana 49. Statuta Javne ustanove Dom zdravlja Busovača („Službeni glasnik Općine Busovača“, broj: 1/17) i člana 8. stav 7. Uredbe o postupku prijema u radni odnos u javnom sektoru u Srednjobosanskom kantonu („Službene novine SBK/KSB“, broj: 7/19) direktor JU Dom zdravlja Busovača donosi

KRITERIJE

ZA BODOVANJE PISMENOG ISPITA I USMENOG INTERVJUA U POSTUPKU PRIJEMA U RADNI ODNOS U JU DOM ZDRAVLJA BUSOVAČA DVA DOKTORA OPĆE PRAKSE

Član 1.

Ovim kriterijima propisuje se postupak bodovanja pismenog ispita i intervjua kod prijema u radni odnos u Javnoj ustanovi Dom zdravlja Busovača.

Član 2.

Pismeni ispit sastoji se od 10 pitanja kojima se provjeravaju ispitne oblasti vezane za:

* zakonski okvir djelovanja Ustanove (2 pitanja)
* Statut Ustanove ( 3 pitanja)
* stručna pitanja vezana za opis radnog mjesta (5 pitanja)

Svako pitanje boduje se jednim bodom tako da je maksimalan broj bodova na pismenom ispitu 10 bodova.

Na pismenom ispitu potrebno je osvojiti 6 bodova što predstavlja uslov za pristupanje intervjuu.

Pismeni ispit traje 45 minuta.

Kandidat koji ne pristupi pismenom ispitu smatra se da je odustao od prijave.

Član 3.

Intervju se sastoji od 5 pitanja.

Svaki član Komisije za provođenje javnog oglasa daje od 1 do 5 bodova tako da maksimalan broj bodova na intervjuu može biti 25 bodova.

Pitanjima na intervjuu utvrđuju se: opće osobine, fleksibilnost, predznanje o poslu, relevantno radno iskustvo, analitičke sposobnosti i sposobnost iznalaženja rješenja, sposobnost i vještina komunikacije, interesi, profesionalni ciljevi, stavovi i motivacija kandidata za rad u Ustanovi.

Na intervju se mogu postavljati i određena pitanja iz oblasti za koje je proveden pismeni ispit.

Kandidat koji ne pristupi intervju smatra se da je odustao od prijave.

Član 4.

Na osnovu utvrđenih bodova na pismenom ispitu i intervjuu Komisija za provođenje javnog oglasa sastavlja listu uspješnih kandidata koju je dužna dostaviti direktoru u roku od tri radna dana nakon objavljenog intervjua.

Član 5.

Pismeni ispit i intervju mogu se odrediti isti dan, ovisno o broju kandidata prijavljenih na javni oglas.

Član 6.

Kriteriji stupaju na snagu danom donošenja, a objavit će se na oglasnoj ploči Ustanove i web stranici osnivača (Općina Busovača).

 direktor

 dr Amir Sadiković

 spec. obiteljske medicine